Projectes Europeus Erasmus+
Mar, 18/02/2020 - 21:00

El CEIP Jaume I d’Alcàsser participa en el programa Erasmus+ amb el seu projecte KA229 Recycle today for a better tomorrow.

Hem començat el curs 2019-2020 amb molta il·lusió i de nou estem d’enhorabona ja que el nostre centre ha resultat beneficiari d’una subvenció per al projecte KA229 d’associació d’intercanvi escolar que vam sol·licitar per als propers dos cursos.

Aquest projecte es desenvoluparà amb cinc escoles d’altres països: Sehit Isa Cicek Ilkokulu (Turquia, coordinadora del projecte), Scoala Gimnaziala Nr 4 Suceava (Romania), 14th Primary School in Drama (Grècia), Agrupamento de Escolas António Alves Amorim (Portugal) i Istituto Comprensivo Di Vittorio-Padre Pío (Itàlia).

El projecte s’anomena Recycle today for a better tomorrow i un dels objectius més importants és la conscienciació de l’alumnat en la importància de reciclar, reduir, reutilitzar, etc. per a contribuir a la conservació i millora del nostre planeta.

Com que es tracta d’un projecte d’intercanvi escolar, el nostre alumnat visitarà les escoles participants al projecte i el nostre centre acollirà l’alumnat de la resta dels centres

educatius.

Esperem aprendre i gaudir molt d’aquesta experiència tan enriquidora que beneficiarà a tota la comunitat educativa.

\* Nota: El projecte Recycle today for a better tomorrow està cofinanciat pel programa Erasmus + de la Unió Europea. El contingut d’esta publicació és responsabilitat exclusiva del CEIP Jaume I i ni la Comissió Europea, ni el Servei Espanyol per a la Internacionalització de l’Educació (SEPIE) són responsables de l’ús que puga fer-se de la informació ací difosa.